Kongresi amerikan: Paketa e dytë e stimujve ekonomikë mund të marrë kohë
Besohet se ekonomia amerikane po përjeton reçesion prej më shumë se një viti kur u godit rëndë nga falimentimi i pagesave të kredive të
Vetëm disa ditë pas Vitit të Ri, ligjvënësit amerikanë po zbehin shpresat që Kongresi të miratojë një paketë stimujsh për ekonominë para se zoti Obama të nisë mandatin e tij.Udhëheqësi i shumicës në Dhomën e Përfaqësuesve Steni Hojer foli dje në një program të televizionit Fox News këtu në Shtetet e Bashkuara. , tha ai. Ndërkaq udhëheqësi i pakicës në Senat, Miç Mekonëll po kështu u shpreh skeptik mbi paketën financiare. Duke folur në një program të televizionit ABC, republikani nga Kentaki tha se shpreson që Kongresi do të lejojë një diskutim dypartiak mbi atë se çfarë pritet nga paketa ekonomike më e madhe në historinë amerikane. Presidenti i zgjedhur Obama po bën thirrje për shpenzime të qindra miliarda dollarëve nga ana e qeverisë federale përmes nismave që do të përqendrohen tek infrastruktura, energjia ambjentaliste, arsimi dhe reforma në fushën e shëndetësisë. Shumica e republikanëve nuk i kanë përjashtuar nisma të tilla, por kanë shprehur preferencën që të ulen taksat në vend të shtimit të shpenzimeve federale.Ndonëse demokratët do të gëzojnë shumicë të zgjeruar në legjislaturën e re, ata nuk do të kenë shumicën e mjaftueshme për të miratuar çdo ligj. Por senatori nga shteti i Ilinoit, Dik Dërbin, një aleat i ngushtë i zotit Obama, thotë se demokratët nuk kanë ndërmend të shpërfillin republikanët në lidhje me paketën e stimujve financiare. , tha ai. Besohet se ekonomia amerikane po përjeton reçesion prej më shumë se një viti kur u godit rëndë nga falimentimi i pagesave të kredive të shtëpive çka provokoi tkurrjen e kredisë. Po kështu borxhi kombëtar amerikan ka arritur shifra rekord.President i zgjedhur Obama thotë se në një periudhë afatgjatë, Shtetet e Bashkuara duhet të balancojnë buxhetin, por për momentin defiçiti do të rritet për të rivendosur rritjen ekonomike. //bsa//